
 "ఎవరు 'శ్రీ' ?" కాస్త చనువు తీసుకుని ధైర్యంగా అడగనే అడిగింది ధీరజ.

 "అబ్బ ఆశ... 'శ్రీ' గురించి తెలిస్తే పోలీసులకు సమాచారమిచ్చి కోటి రూపాయలు కొట్టేద్దామనుకున్నావా!" అతని ముఖంలో హేళన, గాంభీర్యత ఒకేసారి చోటుచేసుకున్నాయి.

 "అంతేనా నువ్వు నన్ను అర్ధం చేసుకుంది...?" గోముగా అంటూ అతని నుదుటి మీద చేయి వేసింది ధీరజ.

 "నీకు కాక మరెవరికి చెబుతాను ధీరజా ! నేను నిన్ను పూర్తిగా నమ్మాను. నా ప్రాణాలు నిలబెట్టావు. నా ప్రాణేశ్వరివి నువ్వు..." అంటూ ఆమెను తన అక్కున చేర్చుకున్నాడు.

 ఆ సీక్రెట్ ను కాస్తా ఆమె చెవిలో ఊదాడు. "బాస్ ఉరఫ్ ఆనంద్ ఉరఫ్ శ్రీ"

 "వ్వాట్..." నివ్వెర పోయింది ధీరజ. ఆమె ముఖంలో రంగులు మారడం అతను గమనించనే లేదు...


                     * * *  *


 డార్క్ రూమ్ నుంచి బయటకు వచ్చాడు రవితేజ.

 ఫిల్మ్ ను ఎంత ఎక్స్ ఫోజ్ చేసినా డెవలప్ కావడం లేదు. తను మినీ కెమారాతో చాలా జాగ్రత్తగా తీశాడు. కాని ఫోటో పడలేదు!

 ఆ సమయంలో ముందు జాగ్రత్తగా అతను కదిలాడా లేక ముఖానికేదయినా రసాయనాన్ని పూసుకువచ్చాడా ... ?

 ఆ ఫోటో మీద తను ఎంతో ఆశపెట్టుకున్నాడు! దానిని కాస్తా ఎవరో ఎగరేసుకుపోయినట్టయింది...

 ఇక మిగిలింది ఒకే ఒక్క ఆధారం- అదే బ్లడ్ శాంపిల్ ....

 దీనిని అనాలసిస్ చేస్తే తను చూసిన వ్యక్తి గురించిన బ్లడ్ గ్రూపు, డి.ఎన్.ఎ., ఫింగర్ ప్రింట్స్ తెలుస్తాయి.

 డీ ఆక్సీ రైబో న్యూక్లిక్ ఆసిడ్ (డి.ఎన్.ఎ.) మనిషి శరీరంలో ప్రతి కణంలో ఇమిడి వుంటుంది. మనిషి వ్రేలి ముద్రలు పోలిన వ్రేలి ముద్రలు లేనట్టే డి.ఎన్.ఎ. కూడా ప్రత్యేక లక్షణంతో వుంటుంది. 

 ముద్దాయికి సంబంధించిన సెమన్, బ్లడ్, హెయిర్ మొదలయినవి బాధితుల శరీర భాగంలో కాని, నేర స్థలంలో కాని, బట్టల మీద కాని లభించినట్టయితే, అనుమాతుని నుంచి బ్లడ్ శాంపిల్ తీసి డి.ఎన్.ఎ. పరీక్ష చేయవచ్చు. రెండూ ఒకటే అయితే నిందితుడు పట్టుబడినట్టే !

 ఇప్పుడు, లభించిన బ్లడ్ శాంపిల్ ను అనాలసిస్ కోసం లాబ్ కు పంపి రికార్డు చేయించాలి. తరువాత, అనుమానితులు ఎవరైనా దొరికినప్పుడు వారి బ్లడ్ ను కూడా తీసి పరీక్ష చేస్తే విషయం బయటపడుతుంది.

 తను తీసుకు వచ్చిన బ్లడ్ శాంపిల్ ను వెంటనే లాబ్ కు పంపాడు రవితేజ.

 అంతకన్నా ముఖ్యమైన విషయం -తను వెంటనే "జగజ్యోతి" కార్యాలయానికి వెళ్ళి ఆనంద్ ను చూడాలి. అతనితో మాట్టాడాలి.

 ఆ ఆలోచన వచ్చీరాగానే వెంటనే 'జగజ్యోతి' కార్యాలయానికి బయలుదేరాడు రవితేజ.

 అతను కార్యాలయం చేరెప్పటికే- ఆనంద్ దీర్ఘకాలం శెలవు పెట్టి వెళ్ళిపోయాడని తెలుసుకున్నాడు !

 అంటే, ఆనంద్ ఇక "జగజ్యోతి" కార్యాలయానికి రాకపోవచ్చు! దీనితో ఆనంద్ మీద అనుమానం రెట్టింపు అయింది రవితేజకు.

 "క్లూ" దొరికినట్టే దొరకి చేజారిపోతున్నది.

 ఆనంద్ ను పట్టుకోగలిగితే "శ్రీ" గురించి తెలుసుకోవడం సాధ్యమవుతుంది.

 వెంటనే తళుక్కున అతని మెదడులో ఆలోచన మెరసింది. ఆనంద్ కు సంబంధించిన ఫోటో కాని, ఐడెంటిటీ కార్డుకాని కార్యాలయంలో దొరుకుతుందేమో ప్రయత్నించాలి.

 ఆ ప్రయత్నం కూడా చేశాడు. కాని విఫలమయింది !

 ఆనంద్ తనకు సంబంధించిన చేతి వ్రాతలుగాని, ఫోటోలు గట్రా గాని ఏమీ లేకుండా ముందే జాగ్రత్త పడ్డాడు...! 

 తన అనుమానం నూటికి నూరు పాళ్ళూ రూడి అయింది ! ఇప్పుడు ఆనంద్ కోసం వేటాడాలి. ఎలా? ఆలోచనలతో బుర్ర వేడెక్కుతున్నది రవితేజకు.

 "శ్రీ" ని ఎవరో అజ్ఞాత వ్యక్తి ఇంటర్వ్యూ చేసినట్టు అన్ని పత్రికలకు ప్రతులు పంపవలెనని నిర్ణయించు కున్నాడు రవితేజ.

 అప్పటి పరిణామాన్ని బట్టి 'శ్రీ' "ఆనంద్" వేరువేరా ఒక్కరేనా అని తేల్చివేయవచ్చు !

 తన ఈ సరికొత్త పథకాన్ని అమలు చేయడానికి తిరిగి సి.బి.ఐ. డైరక్టరు కార్యాలయానికి బయలుదేరాడు రవితేజ.


          * * *


 ప్రధాని తల్లిదండ్రులు విడిది చేసిన గది.

 అంత హఠాత్తుగా తమ కొడుకు ఆ సమయంలో తమ వద్దకు వస్తాడని ఊహించని ఆ వృద్ద దంపతులిద్దరూ ఏం జరిగిందోనన్న ఆందోళనతో క్షణం కలవరపడ్డారు.

 అవధాని కొడుకు భుజమ్మీద ఆప్యాయంగా చేయివేసి లోపలకు తీసుకువచ్చి తన మంచమ్మీద తన పక్కనే కూర్చోబెట్టుకున్నారు.

 దేశానికి ఇతను ప్రధాని చక్రవర్తి కావచ్చు కాని, తనకు కొడుకే !

 "ఏం నాయనా, ఒంట్లో బాగోలేదా!" కొడుకు ముఖాన వున్న చిరుచెమటలు బట్టి, ముఖం నల్లబడి ఉండడంతోను, నుదిటి మీద చేయి వేసి జ్వరం చూస్తూ అడిగింది అన్నపూర్ణమ్మ.

 ఆ వయసులో కూడా వాళ్ళు తనపట్ల కురిపిస్తున్న వాత్సల్యాభిమానాలకు చక్రవర్తి శరీరం పులకరించింది. నోటి వెంట మాటలు రావడం లేదు.

 ఎలా? ఎలా తన బాధను వాళ్ళతో పంచుకునేది ?

 పండు వయసులో కృష్ణా రామ అనుకుంటూ ఏ కోర్కెలు లేకుండా, ఈ భవ బంధాల కన్నింటికీ అతీతంగా శేష జీవితాన్ని గడిపేస్తున్న పుణ్య దంపతులు.

 వాళ్ళకు ఏ కష్టం, నష్టం కలుగకుండా చూడవలసిన బాధ్యత తనయునిగా తన మీద వుంది.

 

 "evaru 'shree' ?" kaasta chanuvu teesukuni dhairyamgaa adagane adigindi dheeraja.

 "abba aasha... 'shree' gurinchi teliste polisulaku samaachaaramichi koti roopaayalu kotteddamanukunna!" athani mukhamlo helana, gaambheeryata okesari chotuchesukunnayi.

 "antena nuvvu nannu ardham chesukundi...?" gomuga antuu athani nuduti meeda cheyi vesindi dheeraja.

 "neeku kaaka marevariki chebutaanu dheeraja ! nenu ninnu puurtigaa nammanu. naa praanaalu nilabettavu. naa praaneshwarivi nuvvu..." antuu aamenu tana akkuna cherchukunnadu.

 aa seakret nu kasta aame chevilo oodaadu. "bas uraf anand uraf shree"

 "vwat..." nivvera poyindi dheeraja. aame mukhamlo rangulu maaradam atanu gamaninchane ledu...


                     * * *  *


 dark room nunchi bayataku vachaadu raviteja.

 fillm nu entha ex fose chesina devalap kaavadam ledu. tanu minee kemaratho chala jaagrattagaa teesaadu. kaani photo padaledu!

 aa samayamlo mundu jaagrattagaa atanu kadilada leka mukhanikedayina rasaayanaanni pusukuvachada ... ?

 aa photo meeda tanu entho aasapettukunnadu! daanini kasta evaro egaresukupoyinattayim...

 ika migilindi oke okka aadhaaram- adhe blud sampil ....

 deenini analasis cheste tanu chusina vyakti gurinchina blud groopu, di.en.e., fingar prints telustaayi.

 d axy raibo neuclic asid (di.en.e.) manishi sareeramlo prati kanamlo imidi vuntundi. manishi vreli mudralu polina vreli mudralu lenatte di.en.e. kuudaa pratyeka lakshanamto vuntundi. 

 muddaayiki sambandhinchina seman, blud, hair modalayinavi baadhitula sareera bhaagamlo kaani, nera sthalamlo kaani, battala meeda kaani labhinchinattayithe, anumaatuni nunchi blud sampil teesi di.en.e. pareeksha cheyavachu. rendoo okate ayithe ninditudu pattubadinatte !

 ippudu, labhinchina blud sampil nu analasis kosam lab ku pampi rikaardu cheyinchaali. taruvaata, anumaanitulu evaraina dorikinappudu vaari blud nu kuudaa teesi pareeksha cheste vishayam bayatapadutundi.

 tanu teesuku vachina blud sampil nu ventane lab ku pampaadu raviteja.

 antakanna mukhyamaina vishayam -tanu ventane "jagajyoti" kaaryaalayaaniki velli anand nu chudali. athanitho mattadali.

 aa aalochana vachiiraagaane ventane 'jagajyoti' kaaryaalayaaniki bayaluderaadu raviteja.

 atanu kaaryaalayam chereppatike- anand deerghakaalam selavu petti vellipoyaadani telusukunnadu !

 ante, anand ika "jagajyoti" kaaryaalayaaniki rakapovachhu! deenitho anand meeda anumanam rettimpu ayindi ravitejaku.

 "klu" dorikinatte doraki chejaripotunnadi.

 anand nu pattukogaligite "shree" gurinchi telusukovadam saadhyamavutundi.

 ventane talukkuna athani medadulo aalochana merasindi. anand ku sambandhinchina photo kaani, identity kaardukaani kaaryaalayamlo dorukutundemo prayatninchaali.

 aa prayatnam kuudaa cheshaadu. kaani viphalamayindi !

 anand tanaku sambandhinchina cheti vraatalugaani, photolu gatra gaani emi lekunda munde jaagratta paddaadu...! 

 tana anumanam nootiki nooru paalluu roodi ayindi ! ippudu anand kosam vetadali. ela? aalochanalatho burra vedekkutunnadi ravitejaku.

 "shree" ni evaro agnaata vyakti intervio chesinattu anni patrikalaku pratulu pampavalenani nirnayinchu kunnadu raviteja.

 appati parinaamaanni batti 'shree' "anand" veruvera okkarena ani telchiveyavachhu !

 tana ee sarikotta pathakaanni amalu cheyadaaniki tirigi si.bi.ai. diraktaru kaaryaalayaaniki bayaluderaadu raviteja.


          * * *


 pradhaani tallidandrulu vididi chesina gadi.

 anta hataattugaa tama koduku aa samayamlo tama vaddaku vastaadani oohinchani aa vrudda dampatuliddaruu yem jarigindonanna aandolanato kshanam kalavarapaddaaru.

 avadhani koduku bhujammeeda aapyaayamgaa cheyivesi lopalaku teesukuvacchi tana manchammeeda tana pakkane koorchobettukunnar.

 deshaniki itanu pradhaani chakravarti kaavachhu kaani, tanaku koduke !

 "yem nayana, ontlo bagoleda!" koduku mukhana vunna chiruchematalu batti, mukham nallabadi undadamthonu, nuditi meeda cheyi vesi jwaram chustuu adigindi annapurnamma.

 aa vayasulo kuudaa vaallu tanapatla kuripistunna vaatsalyaabhimaanaalaku chakravarti sareeram pulakarinchindi. noti venta maatalu ravadam ledu.

 ela? ela tana baadhanu vaallatho panchukunedi ?

 pandu vayasulo krishna raama anukuntu e korkelu lekunda, ee bhava bandhaala kannintikee ateetamgaa shesha jeevitaanni gadipestunna punya dampatulu.

 vaallaku e kashtam, nashtam kalugakunda chudavalasina baadhyata tanayunigaa tana meeda vundi.

 